**Ministru kabineta noteikumu projekta**

**“Noteikumi par Latvijas būvnormatīvu LBN 208-15 “Publiskas būves”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts “Noteikumi par Latvijas būvnormatīvu LBN 208-15 “Publiskas būves”” (turpmāk – noteikumu projekts) tiek izdots saskaņā ar Būvniecības likuma 5.panta pirmās daļas 3.punktu, kā arī, lai nodrošinātu Būvniecības likuma pārejas noteikumu 2.punkta izpildi. |
|  2. | Pašreizējā situācija un problēmas kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā Būvniecības likuma pārejas noteikumu 2.punktu līdz attiecīgo Ministru kabineta noteikumu aizvietojošo Ministru kabineta noteikumu spēkā stāšanas dienai, bet ne ilgāk kā līdz 2015.gada 1.jūlijam piemērojams Latvijas būvnormatīvs LBN 208-08 “Publiskas ēkas un būves”. Līdz ar to līdz 2015.gada 1.jūlijam ir jāapstiprina jauns atbilstošs būvnormatīvs. Savukārt savlaicīga noteikumu projekta nepieņemšana, var pasliktināt sabiedrībai pieejamu vidi, kurā ikviena persona var ērti pārvietoties un izmantot būvi atbilstoši tās lietošanas veidam, kā arī var apdraudēt sabiedrības drošību kopumā, neizpildot būves būtiskās prasības.Noteikumu projekta tiesiskais regulējums salīdzinājumā ar līdzšinējo regulējumu pēc būtības netiek mainīts, izņemot atsevišķas vides pieejamības prasības, piemēram, precizētas prasības tualetes un dušas telpām, pundusiem (uzbrauktuvēm), kas jāievēro jaunas publiskas būves projektēšanā.Noteikumu projekts nosaka prasības, kādas jāievēro projektējot jaunbūvējamas, atjaunojamas un pārbūvējamas publiskas būves, kā arī prasības publisku telpu projektēšanai citādu lietošanas veida būvēs, piemēram, dzīvojamās ēkās. Dzīvojamo ēku prasības, to telpu veidus un platības nosaka atbilstoši Latvijas būvnormatīva LBN 211-15 “Dzīvojamās ēkas” noteiktajām prasībām (izslud. VSS 2015.gada 4.jūnijā, VSS-620), kas aizstāj divus Latvijas būvnormatīvus – LBN 211-08 “Daudzstāvu daudzdzīvokļu dzīvojamie nami” un LBN 209-09 “Mazstāvu dzīvojamās mājas”.Noteikumu projekts neattiecas uz mazo arhitektūras formu – kiosku, sabiedriskā transporta pieturvietu, vaļēju nojumju, taksofonu kabīņu – un citu mazizmēra un pagaidu būvju projektēšanu.Noteikumu projekts definē publisku būvju galvenos raksturlielumus, piemēram, stāvu skaitu, apbūves intensitāti, apbūves laukumu, būvtilpumu, būves kopējo platību u.c., kā arī projektēšanas pamatprasības publiskām būvēm un to telpām, tai skaitā vides pieejamības prasības.Noteikumu projektā noteiktas papildus prasības atsevišķām būvēm tādām kā tūristu un citas īslaicīgas apmešanās būvēm, sporta būvēm, kā arī būvēm, kurās savu darbību veic izglītības un zinātnes iestādes, ārstniecības, veselības aprūpes, sociālās aprūpes un rehabilitācijas iestādes, kultūras un izklaides iestādes. Precizētas prasības tūristu būvēm un kultūras un izklaides iestāžu būvēm attiecībā uz personām ar funkcionāliem traucējumiem.Noteikumu projektā noteiktā prasība ilgstošas sociālās aprūpes un sociālās rehabilitācijas institūciju un citu sociālās aprūpes iestāžu būves, kas paredzētas bērniem ar garīgās attīstības traucējumiem vai personām ar garīgiem traucējumiem, projektē būvēs ne augstāk par trešo stāvu U1 un U2 ugunsnoturības pakāpes būvēs, saprotama tā, ka būvēs, kurās ir vairāk kā trīs stāvi, personas ar garīgiem traucējumiem izvietojamas tikai ēkas pirmajos trīs stāvos, bet pārējos stāvos esošās telpas un telpu grupas - citai lietošanai, kas ir atdalītas (nav tieša piekļuve) no pirmo trīs stāvu lietošanā esošām telpām.Ar noteikumu projekta spēkā stāšanos spēku zaudēs Ministru kabineta 2008.gada 21.jūlija noteikumi Nr.567 “Noteikumi par Latvijas būvnormatīvu LBN 208-08 “Publiskas ēkas un būves””. |
|  3. | Projekta izstrādē iesaistītās institūcijas | Noteikumu projekts šo jomu neskar. |
|  4. | Cita informācija | Ekonomikas ministrija nodrošinās Noteikumu par Latvijas būvnormatīvu LBN 208-15 “Publiskas būves” pārskatīšanu, diferencējot specifiskās prasības atkarībā no projektējamā objekta lietošanas veida un tā nepieciešamās funkcionalitātes, kā arī ieviešot Būvniecības likumā definēto vides pieejamības principu. Tāpat arī tiks pārvērti publisko būvju galvenie raksturlielumi (apbūves rādītāju noteikšana, platību aprēķini) un lietotā terminoloģija. |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta regulējums var ietekmēt jebkuru personu, kura ierosinās un veiks jaunu publisku būvju būvniecību, esošas publiskas būves atjaunošanu vai būves pārbūvi par publisku būvi, kā arī institūcijas, kuras iesaistītas būvniecības procesā. Tāpat arī ietekmēs būvniecības nozarē strādājošos būvprojekta izstrādātājus un šo publisko būvju lietotājus (apmeklētājus, klientus, pacientus, darbiniekus). |
|  2. | Tiesiskā regulējuma ietekme uz tautsaimniecību un administratīvo slogu | Šīs sadaļas 1.punktā minētajām sabiedrības mērķgrupām projekta tiesiskais regulējums nemaina tiesības un pienākumus, kā arī veicamās darbības salīdzinājumā ar līdzšinējo normatīvo regulējumu. |
|  3. | Administratīvo izmaksu monetārs novērtējums | Noteikumu projekts šo jomu neskar |
|  4. |  Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
|  1. | Plānotās sabiedrības līdzdalības un komunikācijas aktivitātes saistībā ar projektu  | Par noteikumu projekta pārstrādi sabiedrība tika informēta Ekonomikas ministrijas rīkotajos semināros par jauno būvniecības regulējumu. Noteikumu projekts sabiedrībai publiski ir pieejams Ekonomikas ministrijas mājās lapā internetā, kā arī pēc izsludināšanas Valsts sekretāra sanāksmē būs pieejams Ministru kabineta mājās lapā internetā.Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 13.punktā minētās darbības nav jāveic, jo noteikumu projektā paredzētais tiesiskais regulējums nemaina līdzšinējo spēkā esošo regulējumu. |
|  2. | Sabiedrības līdzdalība projekta izstrādē | Sabiedrības priekšlikumi vai iebildumi nav saņemti. |
|  3. | Sabiedrības līdzdalības rezultāti | Sabiedrības priekšlikumi vai iebildumi nav saņemti. |
|  4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Pašvaldības būvvaldes un institūcijas, kas kontrolē būvniecības procesu. |
|  2. |  Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas un nav nepieciešams likvidēt vai reorganizēt esošās institūcijas. Līdz ar to noteikumu projekta izpilde neietekmēs institūciju cilvēkresursus. |
|  3. |  Cita informācija | Nav |

Anotācijas III, IV un V sadaļa - projekts šīs jomas neskar.

Ekonomikas ministre D.Reizniece-Ozola

# Vīza: Valsts sekretāra pienākumu izpildītājs,

#  valsts sekretāra vietnieks J.Spiridonovs

17.06.2015.

862

E.Avota

67013262, Evija.Avota@em.gov.lv